Folketing
1999-02-02

Jeg kan sige, at Fremskridtspartiet er af den overbevisning på nuværende tidspunkt, at det, jeg sagde, er vejen frem. Hvis vi ikke på den måde kan nå den målsætning, der nu er skitseret, ja, så må vi se på andre muligheder. En målsætning er noget, man opstiller. Om det er muligt at nå den eller ej, skal jeg ikke kunne sige. Jeg må nok være ærlig og sige, at de målsætninger, der er opstillet nu, tvivler jeg på at vi kan nå. Vi vil gerne være med til på en hvilken som helst måde at nå dem, men vi er af den overbevisning, at vi ikke kan nå dem ved at straffe bilismen, tværtimod.